  Наталья Тетерина Ижкарысь гурт возёсъя академиын дышетскисьёс Елизавета Маева но Юлия Алексеева студентъёслэн, магистрантъёслэн но аспирантъёслэн курсовой ужъёссыя но ӵектосъёссыя «Interclover-2018» калыккуспо вожвылъяськонын устоосыз пӧлы шедизы. 5-тӥ курсын пудо першаллы дышетскись нылашъёсты «Гурт возёсъя тодосъёс» ӧрын пусйизы, ивортэ Удмуртиысь дышетонъя но тодосъя министерстволэн пресс-службаез. Елизавета Маева мушъёсты паразит висёнъёслэсь эмъянъя курсовой уженыз нырысетӥ степенё диплом басьтӥз. Студентка эскеронъёссэс Дэри ёросысь Якшур гуртын ортчытӥз. Юлия Алексеевалэн проектэз коӵышъёсты эмъянлы сӥземын вал. Солэн «Диагностика и меры борьбы при отодектозе кошек» ӵектосэз кыкетӥ степенё дипломен пусъемын. Ватсалом, кыкез ик студентакос курсовой ужъёссэс ветеринария тодосъя кандидат Екатерина Климова кивалтэм улсын быдэстӥзы. Тодэ вайытом, толшоре Гурт возёсъя академиысь дышетӥсьёс Германие дышетскыны ветлӥзы.  Тегъёс: Дышетон Ижкар ИжГСХА Удмуртия гуртвозёс вожвылъяськон студентъёс  